Nekako smo navikli da zaostajemo sve više (pogotovo mentalno), pa smo i zaboravili primjećivati stvari koje rade ili bi trebala raditi suvremena gradska uprava. Evo jednog sjajnog primjera, Zg. Geoportal. Na njemu su i stvari poput ove, karta cestovne buke, noću (klik na nju za veću, ali odite na Zg Geoportal pa vidite što sve ima):

Ovdje je sveobuhvatni link https://geoportal.zagreb.hr/, gore imate zanimljivih stvari.

Jedna zgodna stvar, koja pokazuje kako javna uprava može uvijek napraviti korak više je produljivanje parkinga u Zagrebu. Ne znam jeste li primjetili da kad dobijete obavijest telefonom o isteku parkinga, dovoljno je na tu poruku odgovoriti sa ‘*’ (bez navodnika) i parking se automatski produžuje?

Takve male usluge s kojima smo baš zadovoljni obično dobijamo od privatnog sektora. Primjerice, jeste li primjetili da kad imate više otvorenih tabova u Chrome a neki ima zvuk, ali ne znate koji, da je dovoljno na tabovima potražiti malu ikonu zvučnika?